标题：光格天皇
人物简介
光格天皇个性敦厚，在其任内恢复了石清水神社与贺茂神社的临时祭，以及其他朝廷的仪式。同时他也热中于学问，多才多艺。不过他最重要的一件事迹，莫过于尊号事件。由于天皇的生父典仁亲王与皇位无缘，因此他希望能为父亲加上太上天皇的尊号，以示孝心，然而幕府认为这会混乱名份，予以反对。双方一来一往的沟通，最后幕府同意以增加典仁亲王一千石的待遇做为妥协，但在光格天皇有生之年终究无法给父亲太上天皇的名份。虽然典仁亲王直到1884年才被追赠为「庆光院太上天皇」，不过以光格天皇与幕府的请求与争论，显示出朝廷已有较为强势的一面。
个人档案
光格天皇：第119代天皇
在位期间：1779年12月16日-1817年5月7日
时代：江戸时代
首都：京都
居所：京都御所
讳：师仁、兼仁
幼称：佑宫
陵墓：后月轮陵
父亲：闲院宫典仁亲王
母亲：大江磐代
中宫：欣子内亲王
人生史略
光格天皇，讳兼仁。东山帝曾孙‧典仁亲王第六子，后桃园帝之再从弟。母成子内亲王，中御门天皇女。
明和八年（辛卯）八月十五日，生于闲院。称佑宫。
至是，继大统，时年九岁。以关白尚实为摄政。初先帝之疾也，上皇以无子，与准后内前谋欲，迎崇光院裔贞敬亲王为嗣，不果。及崩，关白尚实奉遗诏，迎帝立之。
安永九年（庚子）夏六月，霖雨，寒如冬。
秋八月，将军家治升右大臣。
冬十二月，摄政尚实为太政大臣。
是岁，京师妇女始用凉伞。古来民间妇女，无都鄙冒菅笠。至是其俗变，寻男子亦用之。
天明元年（辛丑）春正月，帝元服。太政大臣尚实加冠，左大臣辅平理发。
夏五月，帝始读书。
将军家治养大纳言治济子丰千代为嗣，更名家齐。
二年（壬寅）春三月，德川家齐为权大纳言，叙从二位。
秋七月，关东地震，相模最甚。函根山崩，小田原城坏。
八月，江户海溢。
是岁，『群书类聚』成，六百三十五卷，检校塙保己一之所辑。著书之广大，古来无比云。
三年（癸卯）夏五月，上野草津温泉暴热。浴人烂死，雨夜生焰。
六月，诸国大水，寒如冬。人咸服绵衣。
秋七月，上野、信浓地大震。浅间岳及草津山火。时热泥沸涌，利根川溢，漂没三十五村。是日，江户雨灰如雪。
八月，东国饥，南部尤甚。斗米直二千五百钱，饿莩相望。先是，京都祇园祭，弃馁鲊于街衢。古老曰：「是凶歉之兆也。」果如其言。
四年（甲辰）春三月，家治奏呈榖千石于闲院亲王以终其世。亲王，帝生父也。
佐野政言杀田沼意知于城中。意知为少老，恃权虐下。尝借政言家谱而不返，盖欲装饰己家谱也。政言忿恨，遂害之。坐赐死，年二十八。政言妻青山氏，有姿容，闲于妇道。政言豫怜罪及家累，托事决绝。其妻不知罪，归父悲哀。及闻政言死，亦自刃而死。其父不哭曰：「真吾女也！」世人义政言，就其墓拜者，络绎不绝。
夏五月，天下饥。家治发谷以赈之。
是岁，伊达重村铸方铁钱，行之其部内。文曰：「仙台通宝。」
五年（乙巳）春二月，摄政尚实为关白。
秋九月，琉球大饥。将军家治贷米万包、金万两于岛津重豪，以赈之。
六年（丙午）春二月，帝亲制国诗，以贺家治寿五十。召闲院、伏见二亲王，及关白尚实等，各赋寄鹤祝，以赐家治。
秋七月，关东大水。江户诸川溢，街头水六七尺。桥皆坠，唯两国桥存而已。
九月，将军家治，薨，年五十。
冬十月，葬于宽永寺。谥曰俊明院。诏赠太政大臣正一位。
幕府削田沼意次封二万七千石。寻卒，年六十。初意次历仕二世，甚得宠幸，为老中，奢侈聚敛，无所忌惮。尝谓：「方今之世，不可令人主近儒生读书。苟知古今之成败得失，我辈失势。今将军性好画，足以消日。」于是荐画工荣川、养川、永德等，比官医班，日侍家治侧。又令近臣一切莫闻外间之事。有山村良旺者，深慨之。常窃语家治，以『三河后风土记』之事。家治欲见之，良旺乃每宿直，怀书侍读其前。家治大悦，更服拱手而听之曰：「不图世有如此书也！」意次闻之不怿，俄出良旺补外官。于是近臣皆钳口。虽有水旱饥馑，家治不复知之。事无大小，取决意次。是秋，家治因病，稍知其不臣。意次不自安，称疾辞职。时列侯婚意次者，恐连坐罹殃，放还养子、诀别妻妇。家治遗命褫封。意次，意知之父也。
冬十一月朔，日南至。诏修旬节。
七年（丁未）春三月，尚实辞关白。左大臣辅平为关白。
权大纳言家齐为征夷大将军，迁内大臣。时年十五。
夏五月，大阪、江户、神奈川、小田原、林田、熊本皆饥。民蜂起侵掠豪富。家齐遣吏镇之。
六月，诸国大饥。饥民集于阙下，祈谷价贱。
松平定信为老中。举吉宗政，省冗费，修武备，禁靡衣、峻宇，张妓乐，厚问遗。天下想望其风采。
冬十二月，家齐赐一万石田沼意明，承祖父意次后。遣冈部长备收其相良城，使井上正甫、本多正温、西尾忠移毁之，各有所分。正甫、正温，月余不奏功。忠移独购求渔网，悬之楼橹，以辘轳引而倒之，一日而毕。家齐赏其机敏，让正甫、正温迟缓。
八年（戊申）春正月，大内灾。帝奉神器，避火于下加茂。即夜，幸圣护院。上皇幸昭高院，以为行宫。近畿诸侯驰集，而龟山城主松平信道先至，奉护凤辇。及行宫之定，敕准四位侍从。
二条城番属石川甚四郎议曰：「速发仓，赈都下人。」城番曰：「请江户而后发。」甚四郎曰：「岁歉且灾。民之迫饥馁，何待教命之有！其擅发之罪，请吾独当之。」遂发谷以赈之。家齐闻之，擢甚四郎，为大目付。
三月，敕前左大辨光世，进古宫制度。光世据醍醐理性院所藏图，更制图以进。乃诏家齐造大内。家齐课诸侯助役，命松平定信监功。
夏四月，流大阪代官青木楠五郎。楠五郎在职数十年，赃财至巨万，故黜之。
五月，收小堀政弥封，放之小田原。政弥为伏见奉行，夺妇女，杀无辜，淫酗肆虐，靡攸弗暨。民诉之江户，乃夺职诘其罪。时人称快。
秋九月，家齐课五万石以上诸侯，筑宫垣。
宽政元年（己酉）春正月朔，帝在行宫，停三节会。
大赦。复今 年徭之半。
夏五月，虾夷酋长月野柄杀松前监吏，及南部商九十余人。初商人等请松前开市于俱奈尻，卖酒、米、烟艸，赂监吏以网市利。夷民忿恨。月野柄乃将五百人，夜袭市场鏖之。家齐闻之，命松前道广讨之。其将见次等率兵舰三十艘先发。未至，贼皆逃亡。
秋七月，定诸国娼户，严禁土妓。
京师町奉行池田金时任满归江户。金时，豪迈明决，每言：「罚一诫众，吾之律也。」大灾后，禀贷九衢，米价将低。而奸商等，相谋不低价。金时察其有奸，微服出沽米。及其俯而升之，直拔刀斩之。诸商惊骇，米价顿贱。
九月，家齐令诸侯各置豫备仓，每秩万石，积粟五十石。
二年（庚戌）春正月，青倚门院，崩，年七十五。葬于泉涌寺。门院甚信佛法，亲写『大般若经』六百卷，二十余年而成。光明檀林以后所不有也。
三月，诏曰：「频年五谷不登，加以灾变，下民困穷。群臣、诸司，勤俭以事一人。贡献赠遗，勿用华丽之品。」
秋八月，大内成。
九月，修安镇法于新宫。
冬十月，帝及上皇徙御新宫，纵民观仪。
家齐赐名刀于松平定信、柳生久通、池田金时等，以慰造宫之劳。
伊达宗村，从儒臣田边希文，巡视封内，宿某邑。是夜，希文梦婴儿数十来牵衣裾，觉而后闻其父老言。乃谓：「此邑习俗，生女不举。恐其成长之后，费资妆也。」于是告其状于宗村。即日下令，严禁其事。且定每生女，给米一石、钱五百之制。邑民至今受其惠。
是岁，家齐减外舶商额。先是，清限十二艘，荷兰二艘，给铜百万斤。至是，青减二艘，荷兰一艘，给铜六十万斤，更定五岁一贡之期。
三年（辛亥）秋八月，辅平辞关白。左大臣辉良为关白。
冬十月，家齐始置医学馆，令多纪安长管之。明和中，多纪安元，私集子弟，讲医书。至是，建为公馆，赐二百金供费用。安长，安元曾孙也。
四年（壬子）夏四月，肥前岛原地热，人艰行步。是夜，山上发火，热水涌，海亦溢，飘没民舍，溺死者五万人。
秋九月，家齐始试科于汤岛学问所，使寄合以下士应之。其及第者，赐时服、银帛有差。尔后四岁一试。
五年（癸丑）春二月，传奏中山爱亲、正亲町公明至江户，议上尊号。初天皇欲尊典仁亲王为太上天皇，东人亦有阴翼赞之者。盖谓事成则迎一桥治济，称大御所也。大令将发，所司代堀田正时密告之老中定信。定信大愕，召儒官柴野邦彦咨询之。邦彦执欧阳修「议濮安懿王疏」以对焉。定信乃接爱亲等，阻格朝议。爱亲等抗论甚力，定信竟不听。是日，治济窃登城，潜居帘内，密听诤论。始喜惧相半，两手握汗。及两卿词屈，愤惋作色而去。
夏六月，林友直，殁。字子平，年五十六。仙台人。幼而机警，既长嗜学，慷慨有大志。好周游四方，健步无比。西穷肥萨，东北入虾夷，所过观古昔英雄战争之迹，考其攻守胜败之所由，而尤所注意，在乎边防。着『海国兵谈』、『三国通览』，梓以行世。家齐以其论海外事，命毁其书，锢之仙台。子平作「六无歌」，端坐一室而殁。
秋九月，鲁西亚人送我漂民，来虾夷乞互市。漂民伊势白子之船子也。天明初，骏洋遇飓，漂到鲁西亚，居十二年而归。
冬十一月，家齐遣石川忠房、村上义礼等于虾夷，谢鲁人曰：「此地不管外国事务。西陲有长崎者，是中国应接之地。宜就而请焉。但我邦禁互市久矣，徒致国书无为也。」乃与信牌遣归。
是岁，高山正之，殁。字仲绳，上野人。为人精悍倜傥，好击剑，唱大义。跋涉天下，鼓舞志士。每入京师，先至三条桥上，遥望天阙，跪地振董曰：「艸莽臣正之。」途人恠笑，不以为意。尝鞭足利尊氏墓，数其罪恶曰：「尔何物，敢害忠良、戕皇子、虐万乘之君！」且言且鞭，慷慨淋漓，声泪共随，其音足感木石。西游到筑前，访宫川家膳。一夕，自刺腹。家膳惊问故，不答。视其已决死，曰：「吾告官验视，子且勿殊。」正之曰：「诺。」神色如常，谈笑移时。夜半，吏来问其所以，不答。又问，曰：「狂矣。」乃执刀自绝其脰而死。人莫知所以死者。
七年（乙卯）春三月，家齐狩小金原。
冬十月，关白辉良，薨。
十一月，左大臣政熙为关白。
九年（丁巳）春三月，德川家庆为权大纳言，叙从二位。家庆，家齐之嗣子。
秋八月，筑天文台于三条，诏天文博士安倍泰荣测景改历。
冬十月，改历成。更名：「宽政历」，颁之天下。
是岁，清人来，贡『山井鼎』等七经、『孟子考文』二百卷。
十年（戊午）秋七月，方广寺火。安永中雷震此堂，艮隅檐破碎。至是修补成，复震艮隅，遂延烧门廊。时人异之。
是岁，家齐使近藤守重案虾夷。守重到择捉，鲁西亚既建其十字柱于是地。守重命木村谦拔十字柱，易以木标。谦执笔，大书：「大日本惠土吕府。」鲁西亚志图南，既已如此。
十一年（己未）春正月，家齐命堀田正敦、正谷，撰宽永以来宗支册，合之『宽永系图』，传名曰『宽永重修诸家谱』，至文化中，成一千五百卷。
三月，家齐割松前章广封，以其箱馆以东，直隶幕府。易以武藏久良喜地，遣松平忠明、石川忠房、羽太正养于虾夷，设互市场于箱馆，令南部、津轻二藩戍之。
十二年（庚申）夏五月，家齐使渡边胤、大河内政寿、三桥成方等，戍择捉。
秋八月，『孝义录』五十卷成。家齐赐时服、白银于林信征、柴野邦彦、尾藤良佐、山上藤一，以赏编集之劳。
享和元年（辛酉）春三月，家齐使户川安伦、大河内政长，巡视虾夷。
夏六月，出羽土寇起，侵山形、上山、高畑地。伊达周宗、上杉治广，发兵各守国疆，奥羽骚然，逾月而定。初上杉治宪英明，锐意政治。安永初，召纪德民用之，悉革弊政。寻建学校，问民疾苦，遍赈给之。弟治广承后，能继其志，声闻四邻。至是，农民群起，请其邦君效上杉治云。
秋八月，本居宣长，卒，年七十二。伊势松坂人。初业医，后从贺茂真渊学国书，着『古事记传』、『驭戎慨言』等。学风大振，好事者图像传世。后有平田笃胤者，诣宣长墓，矢为弟子云。
二年（壬戌）春二月，置虾夷奉行。以羽太正养、户川安伦充之。后改为箱馆奉行。
夏六月，畿内、近江大水。淀河决，牧方以西河涸，船自内河通。至十一月，河道复旧。
三年（癸亥）春正月，修紫宸殿、承明门匾额。博士贺茂保考书之。
夏六月，诸国麻疹。
文化元年（甲子）秋九月，鲁西亚王遣呤咽涅吐等，送我漂民，来长崎乞互市、通信。漂民仙台梢子也。宽政癸丑冬，遇飓于岩城洋。甲寅夏，漂到东北一岛，鲁西亚东境也。乙卯夏，西南到屋和都加乘马经旷野。六阅月，抵伊儿哥都加，留营生业。居八年，国王征之，乃乘馹西北行五十日，始到国都。王亲问：「欲还本国否？」四人请归，余皆乞留。于是载之使节船，西航海三十余日，经谙厄利亚、荷兰国南走，到南亚米利加，又西北折过我东洋，泊加模赭都加。其间小岛二十一，其十八属鲁西亚，三数我，每岛相距一二日程，归到长崎。自鲁西亚国都至此，水路凡一万三千里，是为邦人一周海之始。
是冬，家齐建等澍院、国泰寺、善光寺三刹于虾夷，弘天台、禅、净土三宗。虾夷佛法，始于此。
二年（乙丑）春二月，家齐遣远山景晋于长崎，赐米百包、盐千包于露西亚，谢送来之劳。而不听其请。
夏五月，增津轻宁亲封，以其连年精勤于虾夷地也。
三年（丙寅）春三月，江户大灾。侯邸商宅，神祠佛利，延烧凡二十八万余户。焚死无数。家齐设救恤场于各处，为食赈之。诸侯豪商效之者多。
秋九月，鲁西亚船寇桦太，焚胧高栅，执戍卒四人而去。其一人拒格颇健，力竭被执，犹能蹴虏倒数人。有一虏怒声曰：「日本长崎！」盖前年抵长崎，请互市弗听，故今陈其怨也。
十二月，『藩翰谱续编』，及『系图备考』成。
四年（丁卯）春三月，徙松前章广于陆奥梁川。
夏四月，鲁西亚船二艘，寇择捉，焚名蔺穗栅，擒戍卒，进犯舍那。戍兵力战，斩虏数人。是夜，虏反袭，戍兵败退，虏乃焚寨，掠器械而去。又泊胧高。家齐传檄东陲诸藩以备之。
五月，虏抵理井尻，放还桦太俘四人，赍书呈之。其书曰：「前后使价所请不听，故有此举。傥执前议，则大举来争，以力决事耳。」
六月，家齐遣少老堀田正敦、大目付中川忠英等，巡察虾夷地。
秋七月，漕冰一万五千石于箱馆，以充军粮。
冬十月，家齐置松前奉行，以河尻、村垣二人充之。使井上左太夫巡视下田浦贺，及安房、上总海岸。
十二月，命保科容众、伊达周宗，发兵六千余人戍虾夷。遣小管正容、村上义雄监之。虏终不来。明 年秋，撤戍而归。
是岁，皆川愿、柴野邦彦，殁。邦彦，字彦辅，号栗山，赞岐人。慨宋学之衰颓，极力起之，名动京师。天明中，幕府召皆川愿，不起，更辟邦彦为侍讲，大得其志。世推为宋学之中兴。愿字伯恭，号淇园，京师人。
五年（戊辰）春二月，改铸太政大臣印。
夏四月，家齐筑烦台于相模三崎，命岩本正伦督功。
秋八月，英吉利船一艘来长崎，抄掠民家，遂至官厅，乞粮牛薪水。奉行松平康英飞檄于肥、筑二藩，将烧夷之。二国之兵未至，而船既遁去。康英悔其失机，自杀以谢。
冬十一月，命锅岛齐直屏居。坐其戍卒不知英船入港也。
十二月，家齐命南部利敬、津轻宁亲，戍东西虾夷。
六年（己巳）春正月，浙江商舶漂泊日向福岛。
冬十二月，帝贺上皇寿七十。奏乐于宫中。
七年（庚午）冬十一月，德川治纪献『大日本史』于京师。先是，奏曰：「自予祖先光圀撰此书，校补累世。敢请公『大日本史』之名。」诏许之。至是刻成，纳之御库。
八年（辛未）春三月，朝鲜来聘呈国书。家齐遣小笠原忠固、胁坂安董于对马，受之。返书款：「克绥厥猷。」四字。
夏五月，鲁西亚人伊利古留，至理井尻，使其兵八人诣泊岐栅。言语不通，戍兵尽执之，炮击其船。伊利古留乃却。
冬十月，『天宽日记』成。
九年(壬申)夏四月，松平定信老，自号乐翁。定信多才能文，尽力政务。少着『国本论』。天明癸卯之灾，免部内田租，放婢妾数十人，身衣浣衣，食菜羹，以赈饥民。及其参幕政，务修仁政，禁奢靡，张文教，严武备。天下大治，时称良辅。闻其致仕，莫弗爱惜者。
秋八月，伊利古留再至理井尻，使所俘择捉戍卒与我估客二人上岸，请前年我所虏八人。不予，复拟铳。伊利古留回船避逃。十年（癸酉）春三月，修石清水临时祭。是典废者数百年，至是复之。
夏五月，伊利古留复来，上书曰：「往岁犯择捉、桦太等者，皆属国加模赭都加无赖少年所为，而非吾王所知也。王今既罚之，禁其赴贵国，使臣等谢之。敢乞大国察我无佗，以赐畴昔所拘八卒。」松前奉行服部贞胜报曰：「献向所掠器械，及谢入犯书则听之。」伊利古留大喜回船。
秋九月，诣箱馆，献谢书，还器械。我乃归八虏。伊利古留献物谢恩。却而不纳，赐粮及薪水遣归。
十一年（甲戌）夏，诸国旱。
秋七月，始雨。
九月，关白政熙罢。左大臣忠良代之。
冬十一月，复加茂临时祭。
十二年（乙亥）秋八月，禁锢小仓城主小笠原忠固于其邸。老臣小笠原出云，擅权为奸，群臣愤怒，皆出奔他国。忠固不能制。至是，有此谴。
十三年（丙子）冬十二月，仙洞宫成。
十四年（丁丑）春三月，京师雨雹，杀麦苗。
天皇禅位于皇太子。曰：「朕若为法皇，不肯剃发。皇国人何效西土风乎！」
天保十一年（庚子）十一月十九日，崩，寿七十。葬后月轮山陵，谥光格天皇。
在位年号
安永、天明、宽政、享和、文化
系谱
闲院宫典仁亲王（庆光天皇）的第六子。母为大江磐代（鸟取仓吉出身的医师岩室宗贤的女儿）。即位前，在安永8年十一月初七（1779年12月15日）成为病危的后桃园天皇养子。
中宫：欣子内亲王（新清和院）（1779-1846） -后桃园天皇皇女
第三皇子：温仁亲王（1800）
第七皇子：悦仁亲王（1816-1821）
典侍：叶室赖子（民部卿典侍）（1773-1846） -叶室赖熙女
第一皇子：礼仁亲王（1790-1791）
第一皇女：能布宫（1792-1793）
第二皇子：俊宫（1793-1794）
典侍：劝修寺婧子（东京极院）（1780-1843） -劝修寺经逸女
第四皇子：惠仁亲王（仁孝天皇）（1800-1846）
第二皇女：多祉宫（1808）
第四皇女：娍宫（1817-1819）
典侍：高野正子（督典侍）（1774-1846） -高野保香女、园基理养女
第六皇子：猗宫（1815-1819）
典侍：姊小路聪子（新典侍）（1794-1888） -姊小路公聪女
第五皇女：伦宫永润女王（1820-1830） -大圣寺门迹
第八皇女：媛宫圣清女王（1826-1827）
第八皇子：嘉糯宫（1833）
掌侍：东坊城和子（新内侍）（1782-1811） -东坊城益长女
第五皇子；桂宫盛仁亲王（第九代）（1810-1811）
第三皇女：灵妙心院宫（1811）
掌侍：富小路明子（右卫门掌侍）（?-1828） -富小路贞直女
第六皇女：治宫（1822）
第七皇女：蓁子内亲王（1824-1842） -宝镜寺
第九皇女：胜宫（1826-1827）
掌侍：某氏（长桥局） - 父不详
皇女：受乐院宫（1792、即日去世） - 有说法称为皇子。
生母未详
皇女：开示院宫（1789、即日去世） - 有说法称为皇子。